|  |  | ### Hírlevél Új Könyvek 2025.06.05. |
| A KÉSZLETKISÖPRÉS 2. HULLÁMA MÉG TART! Közel 1300 cím, 35% kedvezménnyel kizárólag a készlet erejéig! Nem elfekvő készlet, hanem népszerű, sokak által vásárolt könyvek az akcióban! Mesekönyvek, foglalkoztatók, ifjúsági regények, felnőtteknek szóló regények, ezoterikus könyvek, egészséggel, életmóddal kapcsolatos és egyéb könyvek! Címenként csak néhány példány! Siess, le ne maradj a legjobb könyvekről :) Katt ide az akcióban részt vevő könyvekért! |
| Egy rejtélyes levél. Egy eltűnt nagybácsi. Egy mexikói kaland, ami megváltoztatja az életedet. Dornbach Bálint, a magyar válogatott kézilabdázó egy sérülés után új kihívás elé néz: Mexikóba repül, hogy megtalálja nagybátyját, a kutatóorvos Miklóst, aki egy titokzatos gyógyszerfejlesztés kellős közepén váratlanul eltűnt. Bálint a Yucatán-félsziget mesés tájain kutat utána, és hamarosan csatlakozik hozzá Garai Hanna, egy magyar idegenvezető, aki tökéletes helyismeretével segíti a nyomozásban. Ahogy egyre mélyebbre ásnak Miklós eltűnésének ügyében, rájönnek, hogy a kutatót nem csak ők keresik - és a múltban elrejtett titkok sokkal nagyobb jelentőséggel bírnak, mint hitték. Maja romok, rejtett üzenetek, izgalmas felfedezések és egy különös, mindent megváltoztató igazság vár rájuk. A Tudom, hogy te voltál egy utazásra csábító, fordulatokkal és érzelmekkel teli regény, amelyben a kaland és a romantika kéz a kézben jár. Fejős Éva új regénye ismét egy varázslatos világba repít, ahol minden döntés sorsfordító lehet. Ha szereted a napfényt, az egzotikumot és a titokzatos történeteket, ezt a könyvet nem fogod tudni letenni! |
| Danielle Steel, az egymilliárdnyi példányszámú bestsellerszerző izgalmas regényében egy elhivatott CIA-ügynök váratlan szövetségese lesz egy asszonynak, aki nem szabadulhat családja elrablásának kísérteteitől. Theodora Morgan a divat királynője. Egy hallatlanul népszerű internetes üzlethálózat alapítója, a világ egyik legsikeresebb üzletasszonya. Ám egy évvel ezelőtt megtörtént az elképzelhetetlen: férjét, Matthieu Pasquier nagyiparos mogult és a fiukat elrabolták, és váltságdíjat követelve fogságban tartották őket. A rémálom tragédiával végződött. Az ügyet a hatóságok lezárták, noha a bűntényt bizonyítékok kötötték össze Matthieu külföldi konkurenseivel. Theo vonakodva ugyan, de ismét munkába állt, hogy a cégét irányítsa. Egy New York-i bemutató partira utazva összefut Pierre de Vaumont-nal, a felső tízezer hálózatépítőjével, és udvariasan meghívja őt a bemutatóra – nem tudva, hogy a CIA figyeli a férfit. Mike Andrews, a CIA rangidős nyomozója Pierre gyanús külföldi kapcsolatai után nyomoz, és amikor rájön, hogy Theo ugyanazon a gépen utazik, mint a férfi, aggódni kezd a nő biztonságáért. Ügyvédnek adva ki magát, titkos küldetésbe kezd, ami Theo bemutatóján kezdődik. Amikor Mike és Theo találkozik, azonnal vonzódnak egymáshoz, noha a nőnek fogalma sincs Mike igazi céljáról vagy személyazonosságáról – sem arról, hogy élete, amelyet most kezdene újjáépíteni, nagy veszélyben forog. |
| Roz és az állatok tökéletes harmóniában élnek a paradicsomi szigeten, aztán egyszer csak különös, veszélyes víz éri el a partjaikat. Emiatt a sziget belsejébe kényszerülő állatoknak már az élelemért is meg kell küzdeniük egymással. Roz igyekszik megnyugtatni állat barátait, de a mérgező áramlat tovább pusztít. Így kedvenc vad robotunk óceáni expedícióra indul, hogy egy rejtélyes szövetséges segítségével megpróbálja megállítani a szennyezést. Az utazásai során Roz lenyűgöző tájakat és hihetetlen állatokat lát, miközben felméri a mérgező víz által okozott károkat. Útja átvezet az óceánon, a fagyos északi vizeken, és nehéz döntéseket kell hoznia annak érdekében, hogy megvédje a családját. Vajon Roz képes megmenteni az óceánt, és ezzel a hőn szeretett szigetét és barátait? |
| Huszonkét év telt el az óta a szenvedélyes nyári éjszaka óta, amely örökre megváltoztatta Sami Kierce életét. Az akkori hátizsákos egyetemistából, aki a haverjaival nyaralni ment a spanyol tengerpartra, a New York-i rendőrség renitens nyomozója lett, és végre úgy tűnik, ha szakmai karrierjét hátráltatja is impulzív természete és állandó igazságkeresése, a magánéletében legalább révbe ért. A múlt árnyaitól azonban nem tud szabadulni, és amikor a menyasszonya gyilkosa váratlanul szabadlábra kerül, ezzel egy időben pedig feltűnik az életében az a lány, aki miatt évtizedekkel ezelőtt kisiklott az élete, Sami kénytelen újra szembenézni azzal, amit elveszített - és azzal is, amit talán soha nem is ismert igazán. Harlan Coben ezúttal is mesterien adagolja a feszültséget, miközben nem mond le a védjegyévé vált könnyed és szellemes stílusról sem. A Senki bolondja végig bizonytalanságban tartja az olvasót, és a végén olyan igazsággal szembesít, amelytől nehéz szabadulni. Sami Kierce válaszokat keres és titkok után kutat, de a fordulatos Sherlock-i nyomozás nemcsak a titkokról szól, hanem arról is, hogyan határoz meg minket a múlt, és mit kezdünk az igazsággal, amikor végre kimondják. |
| Húzd magadra a kantáros nadrágot és irány a sürgő-forgó tanya! Zúgó traktorok, hatalmas munkagépek és rengeteg tennivaló vár! Megtalálod Bogit ebben a forgatagban? |
| Vajon kik lehettek az első női párbaj résztvevői? Ki állította színpadra Amerikában Az ember tragédiáját? Melyik híressé lett magyar nőt vásárolta a férje rabszolgapiacon? Ki volt az a főúr, aki Liszt Ferenccel játszott "háromkezest"? Kik voltak Jókai múzsái, és ki lehetett Magyarország őrangyala? És vajon kiket tartottak számon az idén 200 éves Anna-bál leghíresebb szerelmespárjaiként? A magyar történelem megannyi izgalmas kérdéséről és elképesztő rejtélyéről olvashatunk Fábián Janka új könyvében. A Történelem és romantika első kötetének sikere után egyértelmű, hogy a szórakoztató történelmi ismeretterjesztés éppen olyan érdekfeszítő tud lenni, mint egy jól megírt regény - és szerencsére a históriánk telis-tele van olyan történetekkel, amelyek valóságosak, mégis lenyűgözőek. A híres történelmi személyiségek életének is lehetnek olyan eddig nem közismert mozzanatai, amelyek nemcsak a tudásunkat gyarapítják, de a képzeletünket is megragadják. Merüljünk bele a legújabb történelmi és romantikus sztorikba, ámuldozzunk az egykor élt nők és férfiak sorsának hihetetlen fordulatain, újra és újra belegondolva, hogy bizony igaz történetek tárulnak fel előttünk! |
| A hatalom ára mindig vér... vagy egy szív, amelyet darabokra törnek. Queen Lawrence mindent kockára tesz, hogy megmentse legjobb barátját - még akkor is, ha egy hónapig Liam Ward játékszerévé kell válnia. Egy férfié, aki a hatalom és erőszak világában él, akinek sötét múltja, könyörtelen tekintete és rideg érintése mindent felforgat benne. Queen számára azonban Liam nem csupán a veszélyt jelenti - hanem a kísértést is. Egy olyan vágyat, ami tiltott, fájdalmas, mégis ellenállhatatlan. Liam nem hisz a szerelemben. A sors eddig kegyetlenül csak elvett tőle, és ő megtanulta, hogy a szívét kővé kell dermesztenie, ha túl akar élni. De Queen más. Tiszta, makacs, csábító. Nem csupán egy alku része - hanem az egyetlen, aki képes megtörni a férfit. Egy vérrel írt történet. Egy szerelem, amiért harcolni kell. És egy végzet, ami elől egyikük sem menekülhet. |